Suchinthana/ta-wikipedia huggingface dataset:
சிதாராதேவி

சிதாராதேவி (Sitara Devi)  (8 நவம்பர் 1920 – 25 நவம்பர் 2014) இந்தியாவின் புகழ் பெற்ற  கதக் நாட்டியக் கலைஞர் ஆவார். தனது 16வது அகவையில் முதல் கதக் நாட்டியம் அரங்கேற்றம் செய்தவர். கதக் நாட்டியத்தின் இராணி என்ற அடைமொழியுடன் விளங்குபவர்.இரவீந்திரநாத் தாகூரால் நாட்டியப் பேரரசி  எனப் பாராட்டு பெற்றவர்.

சிதாராதேவி, இந்தியா மற்றும் வெளிநாடுகளில் கதக் நாட்டிய நிகழ்ச்சிகளை நடத்தியுள்ளார். குறிப்பாக 1967ல் இலண்டன் ஆல்பர்ட் அரச மண்டபத்திலும், 1976ல் நியூயார்க் கமேஜி மண்டபத்திலும் கதக் நடனம் ஆடி இந்தியாவிற்குப் பெருமை சேர்த்தவர்.

இளமை 

சிதாரா தேவி,  வாராணசியின் அந்தணத் தம்பதியரான  சுகதேவர் - மத்சயகுமாரிக்கு  கொல்கத்தாவில் 8 நவம்பர் 1920ல் தனலெட்சுமி எனும் இயற்பெயருடன் பிறந்தவர். சுகதேவர் நேபாள மன்னரவை நாட்டியக் கலைஞராக இருந்தவர். பின்னர் மீண்டும் வாரணாசியில் தங்கி தன் மகள்களான   சிதராதேவியுடன், தாரா மற்றும் அலக்நந்தா ஆகியவர்களுக்கு நாட்டியப் பயிற்சி அளித்தார்.
   
சிதாராதேவி தனது 16வது அகவையில் மும்பையின் ஒரு மண்டபத்தில் கதக் நாட்டியத்தை முதல் முறையாக அரங்கேற்றம் செய்தார்.

மும்பை இந்தித் திரைப்பட இயக்குனரான நிரஞ்சன் சர்மா, சிதாரா தேவிக்கு திரைப்பட நடன யுக்திகளை கற்று கொடுத்தார். உஷா ஹரன் (1940), நாகினா (1951), ரோட்டி (1942), அஞ்சலி (1957), மதர் இந்தியா (1957) முதலிய் இந்தித் திரைப்படங்களில் சிதாராதேவி நாட்டியக் கலைஞராக நடித்தார்.

குடும்பம்
சிதாரா தேவி, பிரதாப் பரோத் என்பவரை மணந்து இரு குழந்தைகளுக்கு தாயாக இருந்தார்.

விருதுகளும், சிறப்புகளும்
 சங்கீத நாடக அகாதமி விருது, 1969. வழங்கியது: சங்கீத நாடக அகாதமி
 பத்ம ஸ்ரீ, 1973
 காளிதாஸ் சம்மன் விருது, 1995 
 இந்திய அரசு பத்ம பூசண் விருது வழங்கிய போது, அதை பெற மறுத்துவிட்டார்.
 இவரது 97வது பிறந்த நாளான 8 நவம்பர் 2017ஐ சிறப்பிக்கு பொருட்டு, கூகுள் டூடிலில் சித்திரம் வெளியிட்டது.

பிந்தைய வாழ்க்கை
சிதாரா தேவி கதக் நாட்டியக் கலைஞராக இருந்த போதும், பரத நாட்டியம், உருசியாவின் பாலே நடனத்தையும் அறிந்தவர்.
இந்தித் திரைப்பட கலைஞர்களுக்கு கதக் நாட்டியப் பயிற்சி வழங்கியவர்.

சிதாரா தேவி நீண்ட கால நோய் காரணமாக தனது 94வது அகவையில் மறைந்தார்.

மேற்கோள்கள்

India's 50 Most Illustrious Women () by Indra Gupta

வெளி இணைப்புகள்
 சிதாராதேவியின் கதக் நடனக் காணொளி
  ரோட்டி திரைப்படத்தில் சிதாராதேவியின் நடனக் காணொளி</ref>
 Interesting Facts About Sitara Devi 
 Rare Pictures of Sitara Devi, her sisters Alaknanda & Tara https://www.flickr.com/photos/rashid_ashraf/31619687025/

1920 பிறப்புகள்
2014 இறப்புகள்

பத்ம பூசண் விருது பெற்றவர்கள்
சங்கீத நாடக அகாதமி விருது பெற்றவர்கள்
இந்தித் திரைப்பட நடிகைகள்
நடனக் கலைஞர்கள்
வியட்நாமிய உடை

வியட்நாமிய உடை (Vietnamese clothing) வியட்நாமில் அணியப்படும் மரபான உடையைச் சுட்டும்.

வரலாறு

நிகுயேன் பேரரசில் சீனப் பாணி உடை வியட்நாம் மக்கள் மீது திணிக்கப்பட்டது. வைட் குமோங் மக்கள் காற்சட்டைகளை ஏற்றனர். வைட் குமோங் பெண்கள் தங்களது பாவாடைகளுக்கு மாற்றாக காற்சட்டைகள் அணிய வற்புறுத்தப்பட்டனர். சீனாவின் மிங் மரபு சார்ந்த ஃஏன் பேரரசு மேற்கச்சையும் (கஞ்சுகத்தையும்) காற்சட்டையையும் வியட்நாமியர் அணிந்தனர். 1920 இல், சீனப் பாணி உடையோடு,  இறுகப் பொருத்திய குறுகிய உடைகள் அறிமுகப்படுத்தியபோது ஆவொ தாய் ( Ao Dai)  உடை உருவாகியது.> வியட்நாமியர் அணியும் சாரோங் வகை உடைகளுக்கு மாற்றாக அணிய,   சீனப் பாணிக்  காற்சட்டைகளும் மேற்கஞ்சுகங்களும் 1774 இல் வூ வூவோங் பேரரசரால் ஆணையிட்டு கொள்முதல் செய்யப்பட்டன. சீனவகை காற்சட்டைகளையும் மேற்கஞ்சுகங்களையும் கட்டாயமாக அணியவேண்டுமென விடநாமிய நிகுயேன் அரசு ஆணையிட்டது. 1920 வரை  வடக்கு வியட்நாமில் சில பகுதிகளில் தனியாக பிரிந்திருந்த சிற்றூர்க்குடில்களில் மகளிர் பாவாடை அணிந்துவந்துள்ளனர். நிகுயேன் தோங் அரசர் சீன மிங், தாங், ஃஏன் பேரரசு பாணி உடைகளை படை வீரர்களும் அரசு அலுவலரும் அணியவேண்டுமெனக் கட்டளையிட்டார்.

உடைவகைகள்

 ஆவோ தாய்  என்பது வியட்நாமியச் சிறுமியரின் இயல்பு உடை ஆகும்.
 ஆவோ கியாவோ பின் என்பது நிகுயேன் பேரரசுக்கு முன்பு அணியப்பட்ட குறுக்குப் பட்டை மேலணியாகும்.
 ஆவோ தூ தான் என்பது நான்கு பகுதி மகளிர் உடையாகும்; ஆவோங்கு தான் ஐந்து பகுதி மகளிர் உடையாகும்.
 யேம் என்பது சீன யேம் உடை (தூ தோவு) போன்ற மகளிர் உள்ளாடையாகும்.
 ஆவோ பா பா என்பது ஊரகத்தில் ஆடவரும் மகளிரும் அணியும்  இருபகுதி உடையாகும்
 ஆவோ காம் அரச வழாக்களில் அணியும் அகல்கஞ்சுகம் ஆகும்;  ஆவோ தே திருமண ஆடவர் உடையாகும்.
 தலையணிகளில் தின் தூ, போசு தாவு, செந்தரக் கூம்பு வடிவ நான்லா,  விளக்குக் கவிப்பு வடிவ நான்குவாய் தாவோ ஆகியன் அடங்கும்.
 ஆவோ திராங் பாத் தூ என்பது குறுகிய ஆவோதிராங் உடையே ஆகும். இது வியட்நாம் புத்தமதக் கோயில்களில் உபாசகரும் உபாசிகரும் அணியும் மேலணியாகும். இது புத்தத் துறவிகள் அணியும் ஆவொ தாய் போன்ற குறுக்குப் பட்டை உள்ள வெளிர்நீல அல்லது பழுப்புநிற iஉடையாகும். ஆனால், இதில் கையுறைகள் இல்லாமல் உட்சட்டைப்பைகள் கொண்டிருக்கும்.இதற்கேற்ற காலுறைகள் இருந்தாலும் அவற்றைக் கட்டாயமாக அணிய வேண்டியதில்லை. இத்தகைய உடைகளை சாவோ தாய் கோயில்களில் காணலாம்.
 வியட்நாமியப் போருடைகளில் ஆவோ பா பாஎனும் கருப்புத் தளர்காலுறைகள், தேப் உலோப் எனும் தொய்வச் செருப்புகள், ஊரகக் கான்ரான் எனும் கைக்குட்டை ஆகியன அடங்கும்.

20 ஆம் நூற்றாண்டு

இருபதாம் நூற்றாண்டில் வியட்நாமியர் பன்னாட்டளவில் பரவலாக அணியபட்ட உடைகளை அணியலாயினர். ஆவோ தாய் உடை சாய்கோன் வீழ்ச்சிக்குப் பின்னர் தடைசெய்யப்பட்டது. என்றாலும் ஆவோ தாய் உடை அணியும் வழக்கம் மீண்டும் புத்துயிர்ப்பு பெற்றுள்ளது. இது இப்போது வெள்ளை நிறத்தில் உயர்நிலைப்பள்ளி மாணவியரால் அணியப்படுகிறது. பெண்வரவேற்பாளரு குழுமப் பெண்செயலர்களும் கூட ஆவோ தாய் உடையை அணிகின்றனர். தென்வியட்நாமிலும் வடக்கு வியட்நாமிலும் அணியும் உடைப் பாணிகள் வேறுபட்டுள்ளன. அண்மையில் ஆவோ தாய் உடையை மகளிரும், புத்தியற் கூட்டுடைகள் அல்லது ஆவோ காம்/ ஆவோ தே உடைகளை ஆடவரும் அணிகின்றனர்.

மேற்கோள்கள்
லௌரியா-ஆராராஜ்

லௌரியா-ஆராராஜ், இந்தியாவின் பிகார் மாநிலத்தில், கிழக்கு சம்பாரண் மாவட்டத்தில் அமைந்த ஊராகும்.   பண்டைய லௌரியா ஆராராஜ் நகரம், இந்திய-நேபாள எல்லையின் அருகில் உள்ளது.

லௌரியா ஆராராஜ் நகரம், கிமு 299 – 200ல் மௌரியப் பேரரசர் அசோகர் நிறுவிய  தூபியால் புகழ் பெற்றது. இங்குள்ள தூபி மெருகேற்றிய வலுவான  மணற்கல்லில் செதுக்கப்பட்டடது. இத்தூபியின் உயரம் 36.6 அடியும், சுற்றளவு 3.6 அடியும் கொண்டது.

தூபியின் உச்சியில் இருக்க வேண்டிய சிங்கமுகச் சிற்பம் இல்லை எனினும், அசோகரின் ஆறு கல்வெட்டுக் குறிப்புகள் இத்தூணில் காணப்படுகிறது.

இத்தூபியில், மௌரிய வம்ச மன்னர்களின் வரலாற்று குறிப்புகள் உள்ளது.  இந்தியத் தொல்லியல் ஆய்வகம்  இத்தூபியை பராமரிக்கிறது.

பின்னணி 
அசோகர் கலிங்கப் போரின் முடிவில் போர்களத்தில் கண்ட காட்சிகளைக் பார்த்து மிகுந்த துயரம் கொண்டார். பின் பௌத்த சமயத்தில் சேர்ந்து, மௌரியப் பேரரசு முழுவதும் கௌதம புத்தர் அருளிய தரும நெறிகளை, பிக்குகள் மூலம் பரப்பினார். பௌத்த உபாசகர்கள் வாழ்க்கை பின்பற்ற வேண்டிய தரும நெறிகள் குறித்து பேரரசின் அனைத்து திசைகளில் பாறைகளிலும், தூபிகளிலும், குகைச் சுவர்களிலும், அந்தந்தப் பகுதி மக்களின் வட்டார மொழிகளில் எழுதி வைத்தார்.

இதனையும் காண்க 
 லௌரியா நந்தன்காட்
 அசோகரின் தூண்கள்
 அசோகரின் பெரிய தூண் கல்வெட்டுக்கள்
 அசோகர் கல்வெட்டுக்கள்
 பௌத்த யாத்திரைத் தலங்கள்
 பௌத்த தொல்லியற்களங்கள்

மேற்கோள்கள் 

பிகார் தொல்லியற்களங்கள்
பீகார் மாநிலத்திலுள்ள ஊர்களும் நகரங்களும்
கிழக்கு சம்பாரண் மாவட்டம்
பௌத்த யாத்திரைத் தலங்கள்
அடி குழாய் இறைப்பி

அடிகுழாய் இறைப்பி (hand pump) என்பது  திரவங்களை ஒரு இடத்திலிருந்து மற்றொரு இடத்திற்கு கைமுறையாக நகர்த்துவதற்குப் பயன்படும் ஓர் இயந்திரம் ஆகும். இதில் கைப்பிடியை மேல் நோக்கி தூக்கும் போது உந்து தண்டு கீழ்நோக்கி நகரும். அப்போது உந்து தண்டோடு பொருத்தப்பட்டிருக்கும் அடைப்பான் திறந்து கொள்ளும். கீழ்ப் பகுதியில் இருக்கும் அடைப்பான் மூடியிருக்கும். கைப்பிடி கீழ்நோக்கி நகரும்போது உந்து தண்டோடு பொருத்தப்பட்டிருக்கும் அடைப்பான் மூடிக்கொள்ளும். கீழ்ப் பகுதியில் இருக்கும் அடைப்பான் திறந்து கொள்ளும். இதனால் தண்ணீர் மேலேறுகிறது.

வரலாறு 

முந்தைய நாட்களில் உலகளவில் ஒரு வகையான கையால் இயங்கும் நீர் அடி குழாய் அல்லது 'பிட்சர் குழாய்' பொதுவாக நீர் விநியோகத்திற்காக சமூக நீர்க் கிணறுகளில் நிறுவப்பட்டது. அன்றைய தொழில்நுட்பத்தின் உச்சமாகக் கருதப்பட்ட இந்த பம்புகள், இன்றும் பல கிராமங்களில் தண்ணீர் தேவையைப் பூர்த்தி செய்கின்றன.

மேற்கோள்கள் 

கையாற்றல் கருவிகள்
இயங்குபடம் உள்ள கட்டுரைகள்
எல்லைப் பிடாரி அம்மன் கோயில், சேலம்

எல்லைப் பிடாரி அம்மன் கோயில் சேலம் மாவட்டத்தில், சேலம் மாநகரின் மையப் பகுதியில் உள்ளது

கோவில் வரலாறு
இக்கோயில் அம்மன் சிலை சுயம்புவாக தோன்றியது. பக்தர்களின் வேண்டுதலை நிறைவேற்றும் அம்மன்.

பூஜைகள் 
தினமும் காலை, மாலை வேளைகளில் பூஜை நடைபெறும்.

 தமிழ்ப் புத்தாண்டு 
 ஆங்கிலப் புத்தாண்டு
 வைகாசி விசாகம் 
 சித்ரா பௌர்ணமி
 தை அமாவாசை
 ஆடி அமாவாசை 
 ஆடிப் பூரம்
 மாசி மகம்
 கார்த்திகை தீபம்
 நவராத்திரி பெருவிழா
 தீபாவளி
 விநாயகர் சதுர்த்தி

போன்ற விஷேச நாட்களில் சிறப்பு பூஜைகள் நடைபெறும்.

திருவிழா
பங்குனி மாதம் திருவிழா நடைபெறும். அப்போது பூக்கரகம் எடுத்தல், அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனை செலுத்துவார்கள்.

உசாத்துணை
 கோயில் பற்றிய தகவல்

வெளியிணைப்புகள்
 கோயில் அமைவிடம்

சேலம் மாவட்டத்திலுள்ள அம்மன் கோயில்கள்
மேச்சேரி பத்ரகாளியம்மன் கோயில்

அருள்மிகு  பத்ரகாளியம்மன் கோயில் சேலம் மாவட்டத்தில், சேலம் மாவட்டத்தில் மேச்சேரியில் உள்ளது.

கோயில்
இந்தக்  கோவில் பிரதான வாசல் வடக்கு நோக்கிய ராஜகோபுரத்துடன் கம்பீரமாகக் காட்சி அளிக்கிறது. மேலும் கோவிலைச் சுற்றி உயர்ந்த மதில்களும், நான்கு திசைகளிலும் நான்கு கோபுரங்களுடன் கூடிய வாசல்களும் உள்ளன.

மேச்சேரி பத்ரகாளியம்மன் கோவிலில் அன்னையின் அஷ்டபுஜங்களில் பிரம்மா, விஷ்ணு, ருத்ரரூபமான சூலாயுதம், கபாலம், உடுக்கை, வாள், கேடயம், தலை, மணிகளை தாங்கிய தண்டையணி பொன்சலங்கை அணிந்து வலதுகால் மேலூன்றி,

பொன் சலங்கை அணிந்த இடது காலை அசுரன் மீது ஊன்றி வீராசனத்தில் அமர்ந்து, மூக்கில் மின்னும் மூக்குத்தியும், பவளமாய் ஜொலிக்கும் புன்சிரிப் புடனும், அக்னி மகுடமும், குண்டலமும் அணிந்து தேவியாய், பத்ரகாளியாய் அனைவருக்கும் அருள்புரிகின்றாள்.

தோசம் தீர்க்கும் தலம்
அன்னையைத் தரிசனம் செய்வதால் 21 தலைமுறையில் செய்த பாவங்கள், சோகம், ரோகம் போன்றவை நீங்கும். வித்தை, புத்தி சித்திக்கும். அஷ்டமாசித்திகளும் அன்னையை பணிந்து வழிபட்டால் கைகூடிவரும்.

மேலும் பாவ தோஷங்கள், ஏவல், பில்லிசூனியம், எதிரிகளால் ஏற்படும் தொல்லைகள், ராகு, கேது தோஷத்தால் ஏற்படும் திருமண தடைகள், குழந்தை பேறின்மை ஆகியவைகளுக்கு ராகுகாலத்தில் எலுமிச்சை விளக்கு ஏற்றி வழிபட்டால் நீங்கும் என்பது பக்தர்களின் நம்பிக்கை ஆகும்.

மேலும் மனநோய் பாதித்தவர்கள் ஒருமண்டலம் இங்குவந்து தீர்த்தம், விபூதி உட்கொண்டால் நோய் நீங்குகிறது. பேய், பிசாசு பிடித்தவர்கள் வந்து பூதகணங்களின் முன் கூட்டு பிரார்த்தனை செய்து விபூதி அணிந்தால் அவைகள் நீங்கிவிடுகிறது.

கால்நடைகளுக்கு ஏற்படும் நோய் நீங்க பக்தர்கள் வீபூதி பெற்று செல்கின்றனர்.' மக்கள் தங்கள் வேண்டுதல் நிறைவேறியதும் ஆலயத்திற்கு வந்து பொங்கல் வைத்து வழிபாடு செய்கின்றனர்.

பூஜைகள் 
தினமும் காலை, மாலை வேளைகளில் பூஜை நடைபெறும்.
 தமிழ்ப் புத்தாண்டு ,ஆங்கிலப் புத்தாண்டு,  வைகாசி விசாகம் , சித்ரா பௌர்ணமி, தை அமாவாசை, ஆடி அமாவாசை, ஆடிப் பூரம், மாசி மகம், கார்த்திகை தீபம், நவராத்திரி பெருவிழா, தீபாவளி, விநாயகர் சதுர்த்தி போன்ற விஷேச நாட்களில் சிறப்பு பூஜைகள் நடைபெறும்.

திருவிழா
மாசி மாதம் திருவிழா நடைபெறும்.அப்போது பூக்கரகம் எடுத்தல் ,அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனைச் செலுத்துவார்கள்.

அமைவிடம்

சேலத்தில் இருந்து 32 கிலோமீட்டர் தொலைவிலும், மேட்டூர் அணையில் இருந்து 20 கிலோமீட்டர் தொலைவிலும் 800 ஆண்டுகளுக்கு மேல் பழமைவாய்ந்த பத்ரகாளியம்மன் கோவில் உள்ளது

வெளியிணைப்புகள்
 கோயில் அமைவிடம்

சேலம் மாவட்டத்திலுள்ள அம்மன் கோயில்கள்
சேலம்
எருக்கலக்கோட்டை

எருக்கலக்கோட்டை தமிழ்நாட்டில் புதுக்கோட்டை மாவட்டம் அறந்தாங்கி வட்டத்தில் ராஜேந்திரபுரம் ஊராட்சியில் அமைந்துள்ள ஒரு  குக்கிராமம் ஆகும். இவ்வூரின் எல்லையில் அய்யனார் கோவில் மற்றும் அறந்தாங்கி-பட்டுக்கோட்டை மாநில நெடுஞ்சாலை அமைந்துள்ளது. இக்கிராமத்தில் நடுவில் அரசடி நாகம்மாள், மற்றும் விநாயகர் கோவில்களும் அமைந்துள்ளது. இவ்வூரில் அரசு உயர்நிலைப்பள்ளி மற்றும் ஊராட்சி ஒன்றிய தொடக்கப்பள்ளி உள்ளது. 

எருக்கலக்கோட்டையானது ஆலங்குடி சட்டமன்றதொகுதியிலும், சிவகங்கை நாடாளுமன்றத் தொகுதியிலும் அமைந்துள்ளது. எருக்கலக்கோட்டை அஞ்சல் குறியீட்டு எண் 614 624. இக்கிராமமானது அறந்தாங்கியில் இருந்து 7 கி.மீ., பட்டுக்கோட்டையில் இருந்து 41 கி.மீ., புதுக்கோட்டையில் இருந்து 30 கி.மீ., ஆலங்குடியில் இருந்து 25 கி.மீ. மற்றும் கீரமங்கலத்திலிருந்து 12 கி.மீ. தொலைவில் அமைந்துள்ளது. இக்கிராமத்தில் அதிகமாக அம்பலக்காரர் (முத்தரையர்)களும், அதற்கு அடுத்தபடியாக செட்டியார் சமுதாயத்தினரும் வாழ்ந்து வருகின்றனர்.

பள்ளிகள்
 
 
 அரசு உயர்நிலைப்பள்ளி
 ஊராட்சி ஒன்றிய தொடக்கப்பள்ளி

தெருக்கள்
எருக்கலக்கோட்டை அம்பலக்காரர் குடியிருப்பு 
பூசாரிக்குடியிருப்பு
வடக்கிக்காடு
எருக்கலக்கோட்டை செட்டியார் குடியிருப்பு

அரசு அலுவலகம்
கிராம நிர்வாக அலுவலகம்
அஞ்சல் அலுவலகம்
அங்கன்வாடி

கோவில்கள்
ஸ்ரீ அய்யனார் கோவில்
ஸ்ரீ முனிக்கோவில்
ஸ்ரீ சித்தி விநாயகர் கோவில்
ஸ்ரீ அரசடி நாகாம்மாள் கோவில்
ஸ்ரீ மன்மதசுவாமி கோவில்
ஸ்ரீ முருகன் கோவில்

மேற்கோள்கள்

புதுக்கோட்டை மாவட்டத்திலுள்ள கிராமங்கள்
மல்லிநாத சுவாமி கோயில்

பதினொன்றாம் நூற்றாண்டில் கட்டப்பட்ட சமணர் கோயில், இன்னும் முப்பது சமணக் குடும்பங்கள் வாழ்கின்றன, சமணக்குடும்பங்களில் கர்ண பரம்பரை செய்தியாக அறியப்படுவது யாதெனில் ஐம்பெரும் காப்பியங்களில் முதலானதும் தமிழ் அறிஞர்களால் போற்றப்படுவதுமான சீவகசிந்தாமணியின் நாயகனும் யாழ் இசை வல்லானுமான சீவகன் பிறந்த ஊரான சோழநாட்டின் அங்கமான ஏமாங்கத நாட்டின் தலைநகரம் ராஜமாபுரம் இந்த மன்னார்குடி என்றும் இந்நகரின் சுடுகாட்டிலேயே அவன் பிறந்தான் என்றும் சொல்லப்படுகிறது. இங்கு நடைபெறும் பூஜைகளில் ராஜமாபுரம் என்றே இன்றளவும் அழைக்கப்படுகிறது (ராஜாமபுர சமஸ்த ஸ்ராவக ஸ்ராவகி ஜினனாம் பூயா சுரஸ்தாந்தம்) வைகாசி மாதத்தில் பிரம்மோற்சவமும், ஆண்டுதோறும் மேலும் பல விழாக்களும் நடை பெறுகின்றன,சோழநாட்டில் தற்போது வழிபாட்டில் உள்ள ஐந்து(மன்னார்குடி,திருவாரூருக்கு அருகாமையில் உள்ள தீபங்குடி,தஞ்சாவூர்,கும்பகோணம் மற்றும் புதுக்கோட்டைக்கு அருகில் உள்ள அனுமந்தகுடி,சமணக்கோயில்களில் முக்கியமானதாகும்
சமணக் கோயில்கள்
தொல்புவியியல்

தொல்புவியியல் (Palaeogeography) என்பது  வரலாற்று புவியியலின் பண்டைய வரலாற்றை பொதுவாக இயற்கை நிலப்பரப்புகளைப் பற்றி  படிக்கின்ற அறிவியலாகும். மனிதன் அல்லது கலாசார சூழல்களைப் பற்றிய ஆய்வுகளும் தொல்புவியியலில் அடங்கும். குறிப்பாக நிலப்பரப்புகளை ஆய்வு செய்வதில்  கவனம் செலுத்தும் தொல்புவியியல் சில சமயங்களில் தொல்நிலப்பரப்பியல் என்ற சொல்லாலும் அழைக்கப்படுகிறது.

விஞ்ஞானப் புரிதல்களுக்கு நெருக்கடியான  தகவல்களையே பலவிதமான சூழல்களில் தொல்பொருளியல் துறை அளிக்கிறது. உதாரணமாக, வண்டல் மண்ணியல் பற்றிய புவியியல் பகுப்பாய்வு பெட்ரோலியப் புவியியல் துறையில் முக்கிய பங்கு வகிக்கிறது, ஏனென்றால் பூமி மேற்பரப்பின் தொல் புவிப்பரப்பியல் சூழல்கள் பாறைப்படிவியல் பதிவுகளில் பாதுகாக்கப்படுகின்றன. தொல்புவியியல் வல்லுநர்கள் கூட  புதைப்படிவுகளுடன் தொடர்புடைய வண்டல் சூழலை ஆய்வு செய்கின்றனர். அழிந்து வரும் இனங்களின் பரிணாம வளர்ச்சிக்கு சான்றுகள் கிடைக்கும் என்று இவர்கள் எதிர்பார்க்கின்றனர். மற்றும் தொல்புவியியல் ஆதாரங்கள் கண்டப்பெயர்ச்சி கோட்பாட்டு வளர்ச்சிக்கு உதவியாக இருந்தன. தொடர்ந்து தற்போதைய தட்டுப் புவிப்பொறை கட்டமைப்பு கோட்பாடுகளுக்கு உதவியும் வருகின்றன. மேலும் ஒருநிலக் கொள்கையால் சுட்டப்படும்   மீகண்டங்களின் பண்டைய வடிவம் மற்றும் நிலப்பரப்பு பற்றிய தகவலை வழங்குவதுடன், பாந்தசாலாசா போன்ற பண்டைய கடல்களைப் பற்றியும் தெரிவிக்கின்றன. இதனால் வரலாற்றுக்கு முந்தைய கண்டங்கள் மற்றும் கடல்களின் வரலாறுகளை புனரமைப்பு செய்யமுடிகிறது.

இவற்றையும் காண்க 

தொல்லுயிரியல்
தட்டுப் புவிப்பொறைக் கட்டமைப்பு

மேற்கோள்கள்

புற இணைப்புகள் 

புவி அறிவியல்கள்
திபெத்திய பீடபூமி

திபெத்திய பீடபூமி (Tibetan Plateau)  மேற்கு சீனாவின் கிங்ஹாய் மாகாணம், திபெத் தன்னாட்சிப் பகுதி, மற்றும் இந்தியாவின் லடாக் பகுதிகளை உள்ளடக்கியதாகும்.

25,00,000 இலட்சம் சதுர கிலோ மீட்டர் பரப்பளவு கொண்ட திபெத்திய பீடபூமி, கிழக்கிலிருந்து மேற்காக 2,500 கிலோ மீட்டர் நீளமும், வடக்கிலிருந்து தெற்காக 1,000 கிலோ மீட்டர் அகலமும், 4,500 மீட்டர் உயரமும் கொண்டது.

இப்பீடபூமி 36,000 பனிபடர்ந்த கொடுமுடிகள் கொண்டது. தெற்காசியா மற்றும் தென்கிழக்காசியாவில் பாயும்  ஆறுகளின் ஊற்றுக்கண்னாக திபெத்திய பீடபூமி விளங்குகிறது. சிந்து ஆறு, பிரம்மபுத்திரா ஆறு போன்ற எண்ணற்ற ஆறுகள் இப்பீடபூமியில் உற்பத்தியாகிறது.

உலகின் அதிக அளவில் பனிப்பாறைகள் கொண்ட பகுதிகளிலான தென் துருவம், வட துருவத்திற்கு அடுத்து மூன்றாம் இடத்தில் திபெத்திய பீடபூமி,  உள்ளது.}}

திபெத்திய பீடபூமியை உலகின் கூரை என்றும், உலகின் மூன்றாம் துருவம் என்றும் அழைப்பர். திபெத்திய பனி படர்ந்த கொடுமுடிகளிலிருந்து வற்றாத ஆறுகள் தோன்றி சீனா, நேபாளம், பாகிஸ்தான், இந்தியா மற்றும் வங்காள தேசங்களில் பாய்கிறது.

புவி வெப்பம் அதிகரித்ததன் காரணத்தினால், திபெத்திய பீடபூமியில் ஏற்பட்ட புவியியல் மாறுதல்களினால், இப்பீடபூமி அறிவியல் ஆய்வலர்களின் ஆய்வில் உள்ளது.

புவியியல்
திபெத்திய பீடபூமி பெரும் மலைத் தொடர்களால் சூழப்பட்டுள்ளது.
திபெத்திய பீடபூமியின் தெற்கில் உள்இமயமலைத் தொடர்களும், வடக்கில் குன்லூன் மலைகள் மற்றும் தக்கிலமாக்கான் பாலைவனமும், வடகிழக்கில் குலியன் மலைகளும், கோபி பாலைவனமும், கிழக்கிலும், தென்கிழக்கிலும் சிசுவான் மாகாணாத்தின் ஹ்ங்குடான் மலைகளும் சூழ்ந்துள்ளது.

திபெத்திய பீடபூமியின் மேற்குப் பகுதிகள்  காரகோரம் மலைகளையும், வடக்கு காஷ்மீர் பீடபூமியையும் தொட்டுச் செல்கிறது. மேலும் சிந்து ஆறு, பிரம்மபுத்திரா ஆறுகள் இங்கு உற்பத்தி ஆகிறது.  புகழ் பெற்ற இந்துப் புனிதத் தலங்களான கயிலை மலை,  மானசரவர் ஏரி மற்றும் யம்துரோக் ஏரி திபெத்திய பீடபூமியில் அமைந்துள்ளது.
  
தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.
திபெத்திய பீடபூமியின் மக்களான திபெத்தியர்கள் திபெத்திய பௌத்தத்தை பின்பற்றுகின்றனர்.

இப்பீடபூமி குட்டைப் புல்வெளிகளும், புதர்க்காடுகளும் அதிகம் கொண்டதால், இங்கு வாழும் நாடோடி மக்களின் 
கவரிமா எனப்படும் மாடுகள் போன்ற கால்நடைகளின்  மேய்ச்சல் நிலமாக உள்ளது.

பருவ மழையின் பங்கு
தெற்காசியா, மற்றும் தென்கிழக்காசியாவின் பருவ மழைக்கு திபெத்திய பீடபூமி பெரும் பங்கு வகிக்கிறது. தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.

அடிக்குறிப்புகள்

மேற்கோள்கள்

வெளி இணைப்புகள்

 ON THINNER ICE 如履薄冰 (by GRIP, Asia Society and MediaStorm)
 The Third Pole: Understanding Asia's Water Crisis
 The End of Earth's Summer
 Long Rivers and Distant Sources
 "Roof of the Earth" Offers Clues About How Our Planet Was Shaped 
 Plateau Perspectives (international NGO)
 Leaf morphology and the timing of the rise of the Tibetan Plateau
 
 Protected areas of the Tibetan Plateau region
 Photos of Tibetan nomads
 "Roof of the Earth" Offers Clues About How Our Planet Was Shaped
 Contemporary lifestyle and language learning center from Tibet lhasa, the official language of Tibetan. podcast. 

சீனப் புவியியல்
திபெத்தின் புவியியல்
யம்துரோக் ஏரி

யம்துரோக் ஏரி (Yamdrok Lake)  சீனாவின் திபெத்திய பீடபூமியில் உள்ள மூன்று புனித நன்னீர் ஏரிகளில் ஒன்றாகும். பனி படர்ந்த கொடுமுடிகள் மற்றும் ஓடைகளின் நடுவே அமைந்த யம்துரோக் ஏரி, கடல் மட்டத்திலிருந்து 14,570 அடி உயரத்தில் அமைந்துள்ளது. இது 72 கிமீ நீளமும், 638 சதுர கிலோ மீட்டர் பரப்பளவும் கொண்டது. 

யம்துரோக் ஏரியிலிருந்து 90 கிமீ தொலைவில் கியாண்ட்சே நகரமும், 100 கிமீ தொலைவில்  லாசா நகரமும் அமைந்துள்ளது. 

யம்துரோக் ஏரியின் மேற்குப் பகுதியில் பைதி கிராமத்தில் அமைந்த, திபெத்தின் பெரிய புனல் மின் நிலையம் 1996இல் நிறுவப்பட்டது.

30 முதல் 60 மீட்டர் ஆழம் கொண்ட யம்துரோக் ஏரியின் பரப்பளவு 638 சதுர கிலோ மீட்டராகும். இறக்கை வடிவத்தில் அமைந்த இந்த ஏரியின் தெற்கு பகுதி விரிந்தும், வடக்குப் பகுதி குறுகியும் உள்ளது. இந்த ஏரி குளிர்காலத்தில் உறைந்து விடுகிறது.

பண்பாட்டு முக்கியத்துவம்

 
மானசரோவர் ஏரி போன்றே இந்த ஏரியும் திபெத்திய மக்களால் புனிதமாகக் கருதப்படுகிறது.   

திபெத்திய பௌத்த சமயத்தின் இரண்டாவது புத்தராக கருதப்படும் பத்மசம்பவர், கிபி எட்டாம் நூற்றாண்டில் பௌத்த சமயத்தை இப்பகுதியில் பரப்பினார்.  யம்துரோக் ஏரிப் பகுதிகளில் முதலில் பௌத்த பிக்குணிகளின் முதல் விகாரை அமைக்கப்பட்டது. தற்போது இவ்விகாரையில் முப்பது பிக்குகள் மற்றும் பிக்குணிகள் உள்ளனர்.

யம்துரோக் ஏரி பன்னாட்டு சுற்றுலாப் பயணிகளால் கவரப்பட்டுள்ளது. இந்த ஏரியில் உள்ள தீவுப் பகுதியில் பழைய கோட்டையும், அரண்மனையும் உள்ளது.

பொருளாதாரம்
ஏப்ரல் முதல் அக்டோபர் முடிய இந்த ஏரியில் மீன் பிடித் தொழில் நடைபெறுகிறது. யம்துரோக் ஏரியைச் சுற்றி புல்வெளிகள் அமைந்துள்ளது.   கவரிமா எனும் யாக் மாட்டின் பால் மற்றும் பால் பொருட்கள், தோல் வணிகத்தில் உள்ளது.

தட்ப வெப்பம்

மேற்கோள்கள்

வெளியிணைப்புகள்
Yamdrok Tso Campaign Pack Death of a Sacred Lake
TWS Campaign for 'Endangered Tibet'
National Aeronautics and Space Administration
Diary of Yamdrok Tso Hydroelectric Project  The Government of Tibet in Exile
Chris Travel Blog Tibet Yamdrok Lake Experience

ஆசிய மாதக் கட்டுரைகள் நவம்பர் 2017
திபெத்து
திபெத்திய ஏரிகள்
அனசூயா சாராபாய்

அனசூயா சாராபாய் (Anasuya Sarabhai; (1885 - 1972) என்பவர் இந்தியாவின் பெண்கள் தொழிலாளர் இயக்கத்தின் முன்னோடியாகத்  திகழ்ந்த இவர், இந்தியாவின் மிகப் பழமையான, துகில் தொழிலாளர்கள் சங்கமாகக் கருதப்படும், "அகமதாபாத் சவுளி தொழிலார்கள் சங்கம்" (மஜதூர் மகாஜன் சங்கம்) (Ahmedabad Textile Labour Association (Majadoor Mahajan Sangh) எனும் கூட்டமைப்பை, 1920 இல் உருவாக்கப்பட்டவர்.

பிறப்பு 
அனுசுயா சாராபாய், 1885 ஆம் ஆண்டு, நவம்பர் 11 இல், குசராத்து மாநிலத்திலுள்ள அகமதாபாத்த்தில் மருந்து உற்பத்தியாளர்கள், மற்றும் வணிகர்கள் பிரிவைச்சார்ந்த சாராபாய் குடும்பத்தில் பிறந்தார்.

ஆரம்பகால வாழ்க்கையும் கல்வியும் 
அவளது ஒன்பது வயதில் அவளுடைய பெற்றோர் இறந்துவிட்டார்கள், அதனால் அவளது சகோதரன் அம்பலால் சாராபாயும், மற்றும் ஒரு இளைய சகோதரியும் மாமாவுடன் வாழ அனுப்பப்பட்டனர். மேலும் தனது 13 வது அகவையில் குழந்தைத் திருமணம் செய்யப்பட்ட அனுசுயாவுக்கு, பின்னர் சட்டப்படி திருமண முறிவு செய்யப்பட்டது.

1912 ஆம் ஆண்டு, அவரது சகோதரரின் உதவியுடன் மருத்துவ பட்டப்படிப்பைப் பெறுவதற்காக இங்கிலாந்துக்குச் சென்ற அனுசுயா, மருத்துவ பட்டம் பெறுவதில் ஈடுபட்டது அவரது சைன நம்பிக்கைகளை மீறுவதாக இருந்தது. ஆகையால் இலண்டன் பொருளியல் பள்ளியில் பயின்ற அனுசுயா சாராபாய், பேபியன் சம உடைமை (Fabian socialism) மற்றும் வாக்குரிமை இயக்கம் ஆகியவற்றால் ஈர்க்கப்பட்டார்.

அரசியல் வாழ்க்கை 
1913 இல் இந்தியா திரும்பிய சாராபாய், பெண்கள் மற்றும் ஏழைகளின் மேம்பாட்டிற்கும் பணியாற்றியதோடு, அவர் ஒரு பள்ளியையும் தொடங்கினார். பின்னர், 36 மணி நேர வேலை முடிந்து, முற்றும் சோர்வடைந்த நிலையில் வீடு திரும்புகிற பெண் ஆலை தொழிலாளர்களின் மாற்றத்திற்கு தொழிலாளர் இயக்கம் உருவாக்கி ஈடுபட முடிவு செய்தார்.

மரபு மற்றும் இறப்பு 
குசராத்தி மொழியில் "மொதபெண்" (Motaben ( தமிழ்:"மூத்த சகோதரி" ) என்றழைக்கப்படும் சாராபாய்,  இந்திய சுய பணி புரியும் பெண்கள் சங்கத்தின் (Self Employed Women's Association (SEWA) நிறுவனரும், இந்தியாவின் சமூக சேவகருமான இலா பட் என்பவரிடம் உதவியாளராக பணியாற்றினார். இந்தியாவின் பெண்கள் தொழிலாளர் இயக்கத்தின் முன்னோடியாகவும், மகாத்மா காந்தியின் நன்மதிப்பைப் பெற்றவருமான அனுசுயா சாராபாய், 1972 இல் இயற்கை  எய்தினார்.

கொண்டாட்டம் 
அனுசுயா சாராபாயின் 132 வது பிறந்தநாளான நவம்பர் 11, 2017 அன்று, கூகிள் நிறுவனம் இந்திய பயனர்கள் மட்டும் காணும் வகையில் தனது முகப்பு பக்கத்தில் அவரது உருவ படிமத்தை காட்சிப்படுத்தி கொண்டாடியது.

சான்றுகள்

புற இணைப்புகள் 
 தி இந்து (ஆங்கிலம்) - Google celebrates 132nd birth anniversary of Anasuya Sarabhai - NOVEMBER 11, 2017
 இங்கிலாந்திலிருந்து அனுசுயா சாராபாயின் ஆவணப்படம்

1885 பிறப்புகள்
1972 இறப்புகள்
இருபதாம் நூற்றாண்டு இந்திய அரசியல்வாதிகள்
ஆங்கே ஆறு

ஆங்கே ஆறு அல்லது அங்கே ஓடை (Angke River; இந்தோனேசியம்: Kali Angke; Sungai Angke) என்பது இந்தோனேசியா ஜகார்த்தா மாநிலத்தில் ஓடும் 91.25 கிலோமீட்டர் நீளமுடைய ஆறு ஆகும். இந்த ஆறு மேற்கு ஜாவாவின் போகார் பகுதியிலிருந்து  தங்கெராங் (பண்டென்) மற்றும் ஜகார்த்தா நகரங்களின் வழியே சென்று செங்காரெங் வடிநிலப் பகுதி வழியாக ஜாவா கடலில் சென்று கலக்கிறது.

சொற்பிறப்பியல் 
16 ஆம் நூற்றாண்டில் ஜகார்த்தாவை ஆட்சி செய்த பந்தன் சுல்தானியத்தைச் சேர்ந்த துபாகசு ஆங்கி என்ற மன்னனின் பெயராக இந்த ஆற்றுக்கு வழங்கப்பட்டிருக்கலாம் என்று கூறப்படுகிறது. மற்றொரு கருத்துப்படி 1740 ல் பத்தாவியா என்ற இடத்தில் நடைபெற்ற 10,000 க்கும் மேற்பட்ட சீன இனத்தவர் டச்சுக் கிழக்கிந்தியக் கம்பனியினரால் படுகொலை செய்யப்பட்டு இந்த ஆற்றில் வீசியெறியப்பட்டனர். ஆங்கி என்பதற்கு ஒக்கியன் மொழியில் சிவப்பு என்று பொருள்படும். ஆதலால்  இரத்தம் தோய்ந்த இந்த நிகழ்வைக் குறிக்கும் வகையில் இந்த ஆற்றுக்கு ஆங்கி என்ற பெயர் வந்ததாகவும் கூறப்படுகிறது.

நீரியல் 
ஆங்கியின் பிரதான ஆறு 91.25 கிலோ மீட்டர் (56.70 மைல்கள்) நீளத்துடன் 480 கிமீ² பளப்பளவுடைய நீர்ப்பிடிப்பு பகுதிகளையும் (இந்தோனேசியா: தேரா பெங்காலிரான் சுங்காய்) கொண்டுள்ளது. சராசரியாக தினசரி மழை வீழ்ச்சி 132 மிமீ மற்றும் உச்சபட்ச அளவாக 290 மீ³ மழைப்பொழிவும் கொண்டதாகக் கானப்படுகிறது. இந்த ஆறு கிழக்கு ஜாவாவின் போகார் நகரத்தின் திமோர், மென்டாங் டான் சிலெண்டெக் ஆகிய மாவட்டங்களில் உள்ள நிரந்தரமான நீர்ப்பிடிப்பு பகுதிகளுடன் தொடர்பு கொண்டுள்ளதால் எக்காலாத்திலும் வற்றாத ஆறாக உள்ளது. அங்கிருந்து தெற்கு நோக்கிப்  தெற்கு தஞ்சாங்ங், தங்கேர்காங், ஜகார்த்தா வழியாகப் பாய்ந்தோடி மேற்கு ஜகார்த்தாவின் பெஞ்சரிஜானின் முவாரா கிராமத்தில் உள்ள முகத்துவாரத்தில் ஜாவா கடலில் கலக்கிறது. மழைக்காலங்களில் இந்த ஆறு  பினாங்கு, சிபான்டோ, சிலிடக் (அனைத்து தங்கேரங் மாகான மாவட்டங்கள்), ஜோக்லோ, கெம்பங்கன், ராவா புவாயா, துரி கோசாம்பி மற்றும் செங்கரெங் (அனைத்தும் மேற்கு ஜகார்தா) மாவட்டங்களில் ஆண்டுதோறும் வெள்ளத்தை ஏற்படுத்துகிறது.

புவியியல் 
பெரும்பாலாக அயன மழைக்காட்டுக் காலநிலை (Af) (கோப்பென் காலநிலை வகைப்பாடு அடிப்படையில்) நிகழும் ஜாவாவின் வடமேற்கு பகுதியில் ஆங்கி ஆறு பாய்கிறது. இப்பகுதியின் ஆண்டு சராசரி வெப்பநிலை 27 °C நிலவுகிறது. 30 °C வெப்பநிலையுடன் மிக வெப்பமானதாக  மார்ச்சு மாதமும்,  26 °C வெப்பநிலையுடன் மிகக் குளிர்ந்த மாதமாக மே மாதமும் உள்ளன. ஆண்டு சராசரி மழைப்பொழிவு 3674 மிமீ ஆகும். 456 மில்லி மீட்டருடன் மிகவும் அதிகமான மழைப்பொழிவு மாதமாக திசம்பர் மாதமும், 87 மிமீ அளவுடக் செப்டம்பர் மிகக் குறைந்த மழைப்பொழிவு மாதமாக உள்ளது.

நுண்ணுயிரியல் மற்றும் ஆய்வுகள் 
ஆங்கி ஆற்றில் மழைக் காலங்களில் ஏற்படும் வெள்ளப்பெருக்கு அதனைத் தொடர்ந்து ஆற்றை ஒட்டி வசிக்கும் மக்கள் சந்திக்கும் பிரச்சிகைள் தொடர்பாக  சூ-சி அமைப்பின் ஒத்துழைப்போடு இந்தோனேசியப் பல்கலைக்கழகத்தின் மருத்துவப் புல நுண்ணுயிரியல் துறை ஒரு ஆய்வை மேற்கொண்டது. ஆங்கி ஆற்றின் குடிநீர் தரம் மற்றும் நுண்ணுயிரியல் தொடர்பான ஒரு பல்நோக்கு ஆய்வை மேற்கொள்ள ஆங்கி ஆற்றில் 8 இடங்களில் எடுக்கப்பட்ட மாதிரிகளைச் சோதித்து முடிவுகளை வெளியிட்டுள்ளன.

வரலாற்று இடங்கள் 
1657 ம் ஆண்டு டச்சு கிழக்கு இந்திய கம்பெனி  முக்கர்வாட் கால்வாய் மற்றும் ஆங்கி ஆறு சந்திக்கும் இடத்தில் ஒரு கோட்டை கட்டப்பட்டது.
இக்கோட்டையின் வரலாற்று பெயர்கள் பின்வருமாறு: அன்கீ, அன்கே, அன்கீ.

மேற்கோள்கள் 

ஆசிய ஆறுகள்
இந்தோனேசியாவின் புவியியல்
இந்தோனேசியா
பத்மசாம்பவர்

பத்மசாம்பவர் (Padmasambhava), கிபி எட்டாம் நூற்றாண்டின் வாழ்ந்தவர். இவர் திபெத்திய பௌத்த அறிஞர் ஆவார்.  இவர் திபெத்தில் முதல் பௌத்த விகாரை நிறுவியவர்.. 25 பாளி மற்றும் சமசுகிருத மொழி பௌத்த சாத்திரங்களை திபெத்திய மொழியில் மொழிபெயர்த்துள்ளார்.

திபெத்திய பௌத்த சமயத்தை பின்பற்றும் திபெத், நேபாளம், பூட்டான் மற்றும் இந்தியாவின் இமயமலையில் உள்ள லடாக், இமாச்சலப் பிரதேசம் மற்றும் சிக்கிம் பகுதிகளில், பத்மசாம்பவரை, இரண்டாம் புத்தர்  என அழைக்கப்படுகிறார். இவர் நாகப்பட்டினம் துறைமுகத்திலிருந்து கடல் மார்க்கமாக வங்கதேச துறைமுகம் வந்தடைந்து புத்தமத போதனைகளை போதித்தார்‌.மலைப் பிரதேசங்களில் தனது பயணத்தை துவக்கினார். வட இந்தியாவிலும் நேபாளம், திபெத்,பூட்டான், நாடுகளிலும் இவர் இரண்டாம் புத்தராக வணங்கப்படுகிறார்.
ef name=EB></ref>

திபெத்திய பௌத்த இலக்கியத்தில் பத்மசாம்பவர் முக்கியப் பாத்திரமாக விளங்கிறார்.

இவர் தாந்ரீக பௌத்த கோட்பாடான நியிங்மபாவை போதிக்கும் தத்துவப் பள்ளியை நிறுவியர் ஆவார்.
பத்மசாம்பவருக்கு 25 சீடர்கள் இருந்தனர்.

படக்காட்சியகம்

இதனையும் காண்க
 சாந்தரக்சிதர்
 நாம்ட்ரோலிங் மடாலயம்
 பௌத்த யாத்திரைத் தலங்கள்

அடிக்குறிப்புகள்

மேற்கோள்கள்

வெளி இணைப்புகள்

 New World Encyclopedia, Padmasambhava

ஆதாரங்கள்

 
 
 
 Dudjom Rinpoche The Nyingma School of Tibetan Buddhism: Its Fundamentals and History. Translated by Gyurme Dorje and Matthew Kapstein. Boston: Wisdom Publications. 1991, 2002. .
 
 
 
 Jackson, D. (1979) 'The Life and Liberation of Padmasambhava (Padma bKaí thang)' in: The Journal of Asian Studies 39: 123-25.
 Jestis, Phyllis G. (2004) Holy People of the World Santa Barbara: ABC-CLIO. .
 Kinnard, Jacob N. (2010) The Emergence of Buddhism Minneapolis: Fortress Press. .
 Laird, Thomas. (2006). The Story of Tibet: Conversations with the Dalai Lama. Grove Press, New York. .
 Morgan, D. (2010) Essential Buddhism: A Comprehensive Guide to Belief and Practice Santa Barbara: ABC-CLIO. .
 
 
 
 Taranatha The Life of Padmasambhava. Shang Shung Publications, 2005. Translated from Tibetan by Cristiana de Falco.
 Thondup, Tulku. Hidden Teachings of Tibet: An Explanation of the Terma Tradition of the Nyingma School of Tibetan Buddhism. London: Wisdom Publications, 1986.
 Trungpa, Chögyam (2001). Crazy Wisdom. Boston: Shambhala Publications. .
 Tsogyal, Yeshe. The Life and Liberation of Padmasambhava. Padma bKa'i Thang. Two Volumes. 1978. Translated into English by Kenneth Douglas and Gwendolyn Bays.  and .
 Tsogyal, Yeshe. The Lotus-Born: The Lifestory of Padmasambhava  Pema Kunsang, E. (trans.); Binder Schmidt, M. & Hein Schmidt, E. (eds.) 1st edition, Boston: Shambhala Books, 1993. Reprint: Boudhanath: Rangjung Yeshe Publications, 2004. .
 Wallace, B. Alan (1999), "The Buddhist Tradition of Samatha: Methods for Refining and Examining Consciousness", Journal of Consciousness Studies 6 (2-3): 175-187 .
 Zangpo, Ngawang. Guru Rinpoche: His Life and Times. Snow Lion Publications, 2002.

பௌத்த அறிஞர்கள்
திபெத்திய பௌத்தம்
இப்படை வெல்லும்

இப்படை வெல்லும் (Ippadai Vellum) என்பது 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். கௌரவ் நாராயணன் எழுதி இயக்கிய இத்திரைப்படத்தில் உதயநிதி ஸ்டாலின், மஞ்சிமா மோகன் ஆகியோர் முக்கிய வேடங்களிலும், டேனியல் பாலாஜி, ஆர். கே. சுரேஷ், சூரி ஆகியோர் இதர துணை வேடங்களிலும் நடித்துள்ளனர். இப்படத்தின் தயாரிப்பு 2016 செப்டம்பர் மாதத்தில் தொடங்கியது.

கதைச்சுருக்கம் 
சென்னையில் மென்பொருள் நிறுவனத்தில் வேலை செய்யும்  மது என்கிற மதுசூதனனும் (உதயநிதி ஸ்டாலின்), காவல் துறை இணை ஆணையரின் தங்கை பார்கவிவியும் (மஞ்சிமா மோகன்) காதலிக்கின்றனர். மதுவின் சம்பளத்தை அடிப்பையாக கொண்டு வீட்டுக்கடன் வாங்கி அனுப்ப, அதைக்கொண்டு சொந்த ஊரான திருவண்ணாமலையில் மதுவின் அம்மா கண்மணி (ராதிகா) வீடுகட்டிவருகிறார். இந்நிலையில் மென்பொருள்  நிறுவனத்தின் ஆட்குறைப்பு நடவடிக்கையால் மதுவின் வேலை போகிறது.  அம்மா  வருத்தப்படுவார் என்பதால் அதைச் சொல்லாமல் மறைக்கிறார். கந்துவட்டிக்குக் கடன் வாங்கியும், காதலியின் உதவியுடனும் வீட்டுக் கடனுக்கு தவனை செலுத்துகிறார். இந்நிலையில், இவர்களது காதல் விவகாரம் பார்கவியின் அண்ணனான காவல் துறை அதிகாரி ஆர். கே. சுரேசுக்கு தெரிந்து, பிரச்சினையாகிறது. இதனால், இருவரும் பதிவுத் திருமணம் செய்துகொள்ள முடிவு செய்கின்றனர்.

 
இந்த நிலையில், உத்தரப் பிரதேசத்தின் நைனி மத்திய சிறையிலிருந்து, குண்டு வைத்து அங்கிருந்து தப்பிக்கிறார் தீவிரவாதி சோட்டா. அடுத்த குண்டுவெடிப்புக்கான திட்டத்துடன் சென்னைக்கு வருகிறார். அப்போது வழியில் கண்ட சோட்டாவை டப்பிங் கலைஞரான சூரி தன் இருசக்கர வாகனத்தில் அழைத்து சென்று உதவுகிறார். காவலர்கள் வாகன தணிகையில் ஈடுபடுவதைக் கண்ட சோட்டா சூரியின் வண்டியில் இருந்து இறங்கி சென்றுவிடுகிறார். சாலையைக் கடக்கும் சோட்டாவை மகிழுந்தில் வரும் மது இடித்துவிடுகிறார். நேர்ச்சியில் காயமுற்ற சோட்டாவை மது மருத்துவமனையில் சேர்த்துவிட்டு பணமில்லாததால் சொல்லிக்கொள்ளாமல் சென்றுவிடுகிறார். சோட்டா மருத்துவமனையில் இருந்து மாயமாகிறார். மருத்துமனையில் பணிபுரியும் பெண் தீவிரவாதி சோட்டாவின் படத்தை தொலைக்காட்சி செய்தியில் பார்த்து அவர் மருத்துவமனையில் அனுமதிக்கப்பட்டது குறித்து காவல்துறையிடம் கூறுகிறார். 
காவல்துறையினர் மதுவையும், சூரியையும் கண்காணிப்புக் கேமராக்களில் சோட்டாவுடன் இருப்பதைக் கண்டு இருவரையும் சந்தேகப்பட்டு கைது செய்து ஒரே வாகனத்தில் அழைத்துச் செல்லுகிறது. வழியில் காவல்வாகனம் நேர்ச்சிக்கு உள்ளாகிறது. மருத்தவமனையில் இருவரும் சேர்க்கப்படுகின்றனர். அவர்களை இரவிலேயே போலி மோதலில் கொல்ல  காவல் துறை அதிகாரி  ஆர். கே. சுரேஷ் திட்டமிடுகிறார். இதையறிந்த இருவரும் அவர்களிடம் இருந்து தப்பிச் செல்கின்றனர். காதலி பார்கவியின் துணையுடன் மதுவும், சூரியும் தீவிரவாதிகளுடன் தங்களுக்கு சம்பந்தம் இல்லை என நிரூபிப்பதும், காவல்துறையினருடன் சேர்ந்து சென்னையில் வெடிகுண்டுகளைக் கண்டுபிடித்து, தீவிரவாதிகளைப் பிடிப்பதுமே மீதிக் கதை

பாடல்கள் 
திரைப்படத்திற்கு இசையமைப்பாளர் டி.இமான் இசையமைத்துள்ளார். பாடல் வரிகளை மதன் கார்க்கியும் அருண்ராஜா காமராச்ம் எழுதியுள்ளனர்.

விமர்சனம்
விமர்சகர்களிடம் இப்படம் சராசரியான விமர்சனத்தையே பெற்றது.

மேற்கோள்கள்

வெளியிணைப்புகள் 
  
2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
உதயநிதி ஸ்டாலின் நடித்த திரைப்படங்கள்
சூரி நடித்த திரைப்படங்கள்
சுரேஷ் (நடிகர்)

சுரேஷ் தமிழ் மற்றும் தெலுங்குத் திரைப்படங்களில் நடித்து வரும் இந்திய நடிகர். 1980களில் தமிழ்த் திரைப்படத் துறையில் முன்னணி நடிகர்களில் ஒருவராக இருந்தார். 1981 ஆம் ஆண்டு தமிழ்த் திரைப்படமான பன்னீர் புஷ்பங்களில் நடிகராக அறிமுகமானார். 275 படங்களுக்கும் மேல் நடித்துள்ளார்.

ஆரம்ப வாழ்க்கை 
சுரேஷ் சென்னையில் வளர்க்கப்பட்டு, ஆக்சுபோர்டு ஆங்கில உயர்நிலைப் பள்ளியில் படித்தார். இவருடைய மகனின் பெயர் நிகில்.

திரைப்பட வரலாறு

வெளியிணைப்புகள்

மேற்கோள்கள்

1964 பிறப்புகள்
வாழும் நபர்கள்
தமிழ்த் திரைப்பட நடிகர்கள்
இந்தியத் திரைப்பட நடிகர்கள்
சித்தூர் மாவட்ட நபர்கள்
அரிதாரிமங்கலம் கைலாசநாதர் திருக்கோயில், திருவண்ணாமலை

கைலாசநாதர் கோயில்  தமிழ்நாட்டில் திருவண்ணாமலை, அரிதாரிமங்கலம் என்னுமிடத்தில் உள்ளது.

தல வரலாறு
இது ஒரு சப்த கைலாய தலம்

தெய்வங்கள்
 விநாயகர்
 முருகன் உடன் வள்ளி, தெய்வானை 
 ஐயப்பன்
 தட்சணாமூர்த்தி 
 சண்டிகேஸ்வரர்
 விஷ்ணு துர்க்கை
 பைரவர்
 சரஸ்வதி
 பிரம்மா
 63 நாயன்மார்கள்
 நவக்கிரகங்கள்

முக்கியப் பண்டிகைகள்
இங்கு தமிழ் புத்தாண்டு,  திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் சிறப்பாக கொண்டாடப்படுகிறது.

இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.

உசாத்துணை 
 கோயில் பற்றி தினமலர் நாளிதழில்

திருவண்ணாமலை மாவட்டத்திலுள்ள சிவன் கோயில்கள்
துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
மதிசுதா

மதிசுதா (பிறப்பு: மார்ச் 8, 1985) இலங்கையைச் சேர்ந்த தமிழ்த் திரைப்பட இயக்குநரும் நடிகரும் ஆவார். இவரது இயற்பெயர் மகேசுவரி தில்லையம்பலம் சுதாகரன் ஆகும்.

இளமைக்காலமும் கல்வியும் 
தொடக்கக்கல்வியை யாழ்ப்பாணம் உடுப்பிட்டி அமெரிக்கன் மிசனில் கற்றார். போரின் நடுவே இடம்பெயர்வுகளால் 7 பாடசாலைகளில் படித்து, மல்லாவி மத்திய கல்லூரியில் உயர்தரத்தையும் பின்னர் IHS இல் உதவி மருத்துவர் கற்கையையும் கற்றிருக்கிறார்.

உயர்தரம் படிக்கும் காலத்திலேயே பத்திரிகைக்கு ஆக்கங்கள் எழுதி அறியப்பட்ட இவர் 2009 இன் பின்னர் வலைப்பதிவாளராகவும் அறியப்பட்டிருந்தார்.

திரைத்துறை அடைவுகள் 
ஆவணப்பட உருவாக்கத்திற்கான உயர் பட்டயக் கற்கையினை முடித்திருககிறார் 12 குறும்படங்கள், 5 ஆவணப்படங்கள், ஒரு பாடல் என்பவற்றை இயக்கியதுடன் 25 குறும்படத்துக்கு மேல் நடித்தும் உள்ளார்.

இதுவரை இவர் இயக்கிய/நடித்த குறும்படங்கள்

இதுவரை இயக்கிய/நடித்த முழுநீளப் படங்கள்

விருதுகளும் பாராட்டும்

சிறந்த நடிகருக்கான விருது 
 Canadian tamil film festival (தழும்பு) - 2015
 Navalar fil festival - france (கருவறைத் தோழன்) - 2016
 Adsaram film festival (போலி) - 2015
 Thrivenor talkies film festival (போலி) - 2015

சிறந்த இயக்குநர் விருது 
 Balumahendra film festival  – 2014 (துலைக்கோ போறியள்)
 Balumahendra film festival  - 2015 (தாத்தா)

சிறந்த திரைக்கதைக்கான விருது 
 vimbam film festival london – 2017 (பாதுகை)
 ilamai fm film festival – 2014 (மிச்சக்காசு)
 AAA international film fesival – 2014 (மிச்சக்காசு)

சிறந்த கலை இயக்குநர் 
 Navalar film festival - france (கருவறைத் தோழன்)

சிறப்பு நடுவர் விருது 
 London international film festival (2015) (தாத்தா)
 Olikkeetru festival france (2014) (சுவர் தேடும் சித்திரம் பாடல்)

சிறந்த படத்துக்கான விருது 
 Balumahendra film festival  – 2015 (தாத்தா)
 Vimbam festival london  – 2016 (பந்து)

http://www.kuviyam.lk/tag/mathi-sutha/

தமிழ்த் திரைப்பட இயக்குநர்கள்
இலங்கைத் திரைப்பட இயக்குநர்கள்
1985 பிறப்புகள்
இலங்கைத் தமிழ்த் திரைப்பட நடிகர்கள்
வாழும் நபர்கள்
இலங்கைத் தமிழ்த் திரைப்பட இயக்குநர்கள்
கூர்ஜர தேசம்

கூர்ஜர தேசம் அல்லது குஜராத்திரம் (Gurjaradesa or Gurjaratra) பரத கண்டத்தின் வரலாற்று புகழ் மிக்க பகுதியாகும். கிபி 6 - 12 நூற்றாண்டில்  கூர்ஜர தேசம், தற்கால  வடக்கு குஜராத், தெற்கு மற்றும் கிழக்கு ராஜஸ்தான் பகுதிகளைக் கொண்டதாகும். இப்பகுதியில் கால்நடைகளை மேய்க்கும் குஜ்ஜர் இன மக்கள் அதிகம் வாழ்ந்ததால் இப்பகுதிக்கு கூர்ஜர தேசம் பெயராயிற்று.
  
கூர்ஜர தேசத்தின் கூர்ஜர-பிரதிகாரப் பேரரசு, கிபி 650 - 1036 முடிய கன்னோசியை தலைநகரமாகக் கொண்டு மேற்கிந்தியப் பகுதிகளை  ஆண்டனர்.

வரலாறு

பாணபட்டரின் ஹர்ச சரித்திரத்தில்
கிபி ஏழாம் நூற்றாண்டின் சமஸ்கிருத கவிஞரான பாணபட்டர் எழுதிய ஹர்ச சரித்திரம் எனும் நூலில், மேற்கிந்தியாவின் கூர்ஜர தேசம் குறித்த குறிப்புகள் உள்ளது. அந்நூலில் கூர்ஜர தேசம்,  சிந்து, மால்வா, தெற்கு குஜராத்தின் லாட தேசம், வடக்கு குஜராத் மற்றும் இராஜஸ்தானின் பெரும் பகுதிகளை கொண்டிருந்தது.

கிபி 631 - 645ல் இந்தியாவில் சுற்றுப்பயணம் மேற்கொண்ட சீன பௌத்தப் பயணி யுவான் சுவாங்கின் கூற்றின் படி, கூர்ஜர தேசத்தின் தலைநகரம் பீன்மல்  விளங்கியது.  இதன் அண்டை நாடுகளாக பரூச், உஜ்ஜைன், வல்லபி, சௌராட்டிரம்  மற்றும் அவந்தி நாடுகள் இருந்தன. 

கூர்ஜர தேசம் 833 சதுர கிலோ மீட்டர் பரப்பளவு கொண்டது. கிபி 628ல் கூர்ஜர தேசத்தின் சப்பா வம்ச மன்னர் வியாக்கிரமுகன்  ஆட்சிக் காலத்தின் கூர்ஜர தேசத்தின் கணிதவியலாளரும், வான சாத்திர அறிஞருமான  பிரம்மகுப்தர் பல அறிவியல் நூல்களை எழுதினார். 
ஹர்ஷவர்தனப் பேரரசில் இருந்த கூர்ஜர தேசம், ஹர்சரின் மறைவிற்குப் பின், கூர்ஜர தேசம் தன்னாட்சி கொண்ட நாடாக விளங்கியது. 

கிபி 712ல் முகமது பின் காசிம் தலைமையிலான அரபுப் படைகளால், கூர்ஜர தேசத்தின் பல பகுதிகள் அரபியர்கள் கைப்பற்றினர்.  முகமது பின் காசிம் இறந்த  பின்னர் மீண்டும் கூர்ஜரர்கள் தங்கள் இழந்த பகுதிகளை அரேபியர்களிடமிருந்து மீட்டனர்.

கூர்ஜர ஆட்சியாளரகள் 
கிபி 600ல் இராஜா ஹரிச்சந்திர ரோகில்லாதி  என்பவர், இராஜஸ்தானின் மாண்டவியபுரம்  எனும் நகரத்தை தலைநகரமாகக் கொண்டு கூர்ஜர தேசம்  எனும் சிறு நாட்டை நிறுவினார்.  . அவரது வழித்தோன்றலான நாகபட்டர்  என்பவர், கிபி 680ல் தலைநகரத்தை மாண்டவியபுரத்திலிருந்து, மேர்த்தா எனும் நகரத்திற்கு மாற்றினார். இறுதியில் கூர்ஜர மன்னர்கள் கூர்ஜர-பிரதிகாரப் பேரரசில் சிற்றரசர்களாக இருந்தனர்.

பிற்கால குறிப்புகள் 
கிபி 778ல் உதயோதனன் சூரி என்ற கவிஞர் எழுதிய குவலயமாலா எனும் நூலில் அழகிய கூர்ஜர தேசத்தின் கூர்ஜர மக்களையும்,  சிந்து நாட்டு சைந்தவர்களையும், தெற்கு குஜராத்தின் லாடர்களையும், பஞ்சாபின் மாலவர்களையும், தெற்கு இராஜஸ்தானின் மேவாரி மக்களையும் குறிக்கிறது.

குஜராத்திரம் எனும் சொல் முதலில் கிபி 861ல் கக்கூகா  எனுமிடத்தில் உள்ள கட்டியாலா கல்வெட்டின்  மூலமாக அறியப்படுகிறது. பிற்கால வரலாற்று ஆவணங்கள், குஜராத்திர மண்டலம் பழைய ஜோத்பூர் சமஸ்தானத்தின் பகுதியாக இருந்தது எனக் கூறுகிறது.

பிற்காலத்தில் கூர்ஜரம் அல்லது குஜராத்திரம் எனும்  சொல், தற்கால குஜராத்  மாநிலத்தை குறிக்கப் பயன்படுத்தப்படுகிறது. 1075 - 1154ல் வாழ்ந்த ஜினதத்தா சூரி என்பவர் கூர்ஜரத்தின் தலைநகரமாக தற்கால பதான் நகரம் இருந்ததாக குறிப்பிடுகிறார்.  கூர்ஜரர்களான சாளுக்கிய  சோலாங்கி வம்சத்தினர் கூர்ஜர தேசத்தை கிபி 950 – 1300 முடிய ஆண்டனர்.

மேற்கோள்கள்

 ஆதாரங்கள்
 
 
 
  
 
 
 
 

குசராத் வரலாறு
டன்கிர்க் (திரைப்படம்)

டன்கிர்க் (ஆங்கிலம்:Dunkirk)  என்பது கிறிஸ்டோபர் நோலனால் எழுத்து, இயக்கம் மற்றும் இணைத்தயாரிப்பு செய்யப்பட்டு 2017-ஆம் ஆண்டு வெளிவந்த திரைப்படம். இது இரண்டாம் உலகப்போரின் போது நடந்த டன்கிர்க் வெளியேற்றம்(டைனமோ நடவடிக்கை) எனும் நிகழ்வை அடிப்படையாகக்கொண்டு சித்தரிக்கப்பட்ட திரைப்படமாகும்.

இத்திரைப்படத்தின் நடிப்புக்குழு பியோன் வைட்ஹெட்,டாம் க்ளின்-கார்னீ,ஜாக் லோடன்,ஹாரிஸ் ஸ்டைல்ஸ்,அனுரின் பெர்னார்ட்,ஜேம்ஸ் டி'ஆர்சி,பேரி கோகன்,கென்னத் ப்ரானாஹ்,கிளியன் மர்பி,மார்க் ரைலன்ஸ் மற்றும் டாம் ஹார்டி ஆகியோரை உள்ளடக்கியது. இத்திரைப்படம் பிரித்தானிய, அமெரிக்க மற்றும் டச் இணைத்தயாரிப்பாளர்களைக் கொண்டு தயாரிக்கப்பட்டு வார்னர் ப்ரோஸ். பிக்ச்சர்ஸ் மூலம் விநியோகம் செய்யப்பட்டது.

டன்கிர்க் திரைப்படம் மூன்று விதமான வெளியேற்றங்களை சித்தரிக்கிறது: நிலம், நீர் மற்றும் ஆகாயம்.
இத்திரைப்படத்தின் படப்பிடிப்பு   2016 ஜூன் மாதம் டன்கிர்க்-இல் தொடங்கி செப்டம்பர் மாதம் 
லாஸ் ஏஞ்சல்ஸ்-இல் முடிக்கப்பட்டு அடுத்தக்கட்ட தயாரிப்பு வேலைகள் தொடங்கப்பட்டது. இப்படத்தின் ஒளிப்பதிவாளர் 'ஹொய்ட் வான் ஹொய்டமா' ஐமாக்ஸ் 65mm மற்றும் 65mm பெரிய வடிவம் கொண்ட படங்களில்(large format film stock) படம்பிடித்தார்.மேலும் இத்திரைப்படத்தில் ஆயிரக்கணக்கான படகுகள், இரண்டாம் உலகப்போர் கால விமானங்கள் போன்றவை பயன்படுத்தப்பட்டன.

இத்திரைப்படத்தின் சிறப்புக்காட்சி(premier) 13 ஜூலை 2017-ல் லண்டன்-ல் உள்ள ஓடியன் லேய்ச்செஸ்டர் சதுக்கத்தில் திரையிடப்பட்டது மற்றும் 21 ஜூலை 2017-ல் அமெரிக்கா மற்றும் பிரிட்டனில் ஐமேக்ஸ் 70mm மற்றும் 35mm வடிவங்களில் வெளியிடப்பட்டது.

இத்திரைப்படம் $524.9 மில்லியன் வசூலித்ததன் மூலம் இரண்டாம் உலகப்போரின் கதைக்களத்தைக்கொண்டு தயாரிக்கப்பட்ட திரைப்படங்களில் அதிகம் வசூலித்த திரைப்படம் என்ற சாதனை படைத்தது. மேலும் இப்படத்தின் சிறந்த இயக்கம்,திரைக்கதை மற்றும் ஒளிப்பதிவிற்காக விமர்சகர்களாலும்,திரைப்பட ஆர்வலர்களால் பாராட்டப்பட்டது.பல விமர்சனங்கள் இது நோலனின் சிறந்த படைப்புகளில் ஒன்று என்ற கருத்தை முன்வைத்தன.

மேலும் படிக்க

வெளியிணைப்புகள்
 
 
 
 
 
 

2017 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பிரெஞ்சுத் திரைப்படங்கள்
வார்னர் புரோஸ். திரைப்படங்கள்
பிரித்தானிய திரைப்படங்கள்
பாஃப்டா விருதினை வென்ற திரைப்படங்கள்
பகுப்பாய்வு மெய்யியல்

பகுப்பாய்வு மெய்யியல் என்பது மெய்யியலின் ஒரு வகை ஆகும். இது 20ம் நூற்றாண்டின் ஆரம்பத்தில் ஆங்கில மொழி பேசும் நாடுகளில் ஆதிக்கம் செலுத்திய மெய்யியலின் ஒரு பகுதியாகும். ஐக்கிய இராச்சியம், அமெரிக்க ஐக்கிய நாடு, கனடா, ஆத்திரேலியா, நியூசிலாந்து மற்றும் ஸ்காண்டினேவியா ஆகிய பகுதிகளில் பெரும்பாலான பல்கலைக்கழக தத்துவ துறைகள் "பகுப்பாய்வு" துறைகள் என்றே தங்களை அடையாளம் காட்டுகின்றன.

"பகுப்பாய்வு மெய்யியல்" என்ற வார்த்தை பல விசயங்களில் ஒன்றைக் குறிக்கலாம்:
 ஒரு மெய்யியல் நடைமுறை
 ஒரு வரலாற்று வளர்ச்சி

வரலாறு 
எஃப். எச். பிராட்லி (1846-1924) மற்றும் தாமஸ் ஹில் கிரீன் (1836-1882) ஆகிய மெய்யியலாளர்களால் கற்பிக்கப்பட்ட பிரித்தானிய கருத்துவாதம் 19ம் நூற்றாண்டின் பிற்பகுதியில் ஆங்கில மெய்யியலில் ஆதிக்கம் செலுத்தியது. இந்த அறிவார்ந்த அடிப்படையில் பகுப்பாய்வு மெய்யியலைத் தொடங்கிய ஜி. ஈ மூர் மற்றும் பெர்ட்ரண்டு ரசல் ஆகியோர் ஆரம்ப பகுப்பாய்வு மெய்யியலிலை தெளிவாகப்பேச ஆரம்பித்தனர்.

குறிப்புகள் 

மெய்யியல்
அருண் ஆறு (சீனா - நேபாளம்)

அருண் ஆறு (Arun River (நேபாளி: अरुण नदी); நேபாளத்தில் அமைந்துள்ள கோசி அல்லது சப்த கோசி ஆற்றின் ஒரு பகுதியான இது, எல்லை கடந்து பாயும் ஆறாகும். சீனாவின் திபெத் தன்னாட்சிப் பிராந்தியத்தில் உருவாகும் இந்த அருண் ஆற்றை, அப்பகுதியில் புங் சு அல்லது பம்-சு (Phung Chu or Bum-chu) என அழைக்கப்படுகிறது.

பெயர் 
திபெத்தில் இந்த ஆற்றை "பம் - சு" (Bum-chu) என அழைக்கப்படுகிறது, இது புங் சு (Phung Chu) அல்லது சீன மொழியிலிருந்து "பெங் குவா", அல்லது (Peng Qu or Pumqu) பும்குவிலிருந்து ஒலிபெயர்ப்பு செய்யப்படுகிறது. சீனாவிற்குள் உள்ள உலகின் 14 ஆவது உயரமான சிசாபங்மா பனிமலைப் பகுதியிலிருந்து வரும்  "மென் கியுன்" அல்லது "மொய்ன்க்யுன்" (Men Qu or Moinqu) எனும் உயர்ந்த உப ஆறாக வரும் இது, நேபாளத்திற்கு வந்தவுடன் அருண் ஆறாக பெயர்மாற்றம் பெறுகிறது.

திபெத் 
திபெத்தியப் பெயரான பும்-சு (Bum-chu), ஒரு பானையில் உள்ள நீர் அளவிலிருந்து, வரும் ஆண்டின் தெய்வீக அல்லது புனிதமான, எதிர்பார்ப்புகளுக்கு முயற்சிக்கும் ஒரு சமய விழாவைக் குறிக்கிறது, சு "chu" என்பது "நீர்" என்ற திபெத்திய வார்த்தையாகும். திபெத்தியிலுள்ள நிலாம் மாகாணத்தில் (Nyalam County) உள்ள குட்சோ (Gutso) அருகே உருவாகும் இந்த மென் - சு ஆறு (Men-chu) சுமார் 17 கிலோமீட்டர் (11 மைல்) கீழ்நோக்கி சென்று இணைகிறது. திங்ரி மாகாணத்தின்(Tingri county) மேல் பகுதிகளை அடைந்து ஆக்கிரமித்த பம்-கு, பக்கவாட்டு பள்ளத்தாக்கில், அதன் துணை ஆறுகளை உருவாக்கப்படுகிறது. இதில் முதன்மையானது லோலோ-சு (Lolo-chu), ஷெல்-சு (Shel-chu), ராங்க்பூ-சு (Rongpu-chu), ட்ராகர்-சு (Trakar-chu), கர்தா-சு (Kharda-chu), ரா-சு சாங்போ (Ra-chu Tsangpo), மற்றும் லாங்க்கார் க்யூ-சு (Langkor Gya-chu). அருண் ஆறு எனப்படும் இந்த பம் - சு ஆற்றை சந்திக்கக்கூடிய மற்றொரு ஆறு, ட்ராகர் - சு ஆறு ஆகும். மேலும் கர்தா (Kharda) நகரத்தை கடந்த செல்லும் இந்த ஆறு, எவரெசுட்டுவின் கிழக்கு முகத்திலுள்ள "காங்க்ஜங்" (Khangzhung) என்னுமிடத்தை நுழைவாயிலாக கொண்டுள்ளது. நேபாளத்தின் மக்காலு மற்றும் கஞ்சஞ்சங்கா மலைப் பகுதிகளுக்கு நடுவே நேரடியாக இமயமலைகளின் முக்கிய சங்கிலியால் திரட்டப்பட்டிருக்கும் அதன் சக்தி, அதன் தெற்கேந்திராவின் தெற்கே செல்கிறது. மேலும் இந்த ஆற்றின் உயரம் சுமார் 3,500 மீட்டர் (11,500 அடி) எல்லை வரை இருப்பதால்,  மக்காலு மற்றும் கஞ்சஞ்சங்கா மலை என இரண்டும் சுமார் 8,500 மீட்டர் (27,900 அடி), பள்ளத்தாக்கில் உள்ளது. இது உலகின் ஆழமான ஒன்றாக சுமார் 5,000 மீட்டர் (16,000 அடி) ஆழத்தில் உள்ளது.

கோசி ஆறு அமைப்பு 
கங்கை ஆற்றின் மிகப்பெரிய துணை ஆறான, கோசி, அல்லது சப்த கோசி எனும் ஆறு கிழக்கு நேபாளத்தின் வடிகாலாக உள்ளது. மேலும் இந்த ஆறு மத்தியகிழக்கு நேபாளத்தில் ஒன்றாக இணைந்து ஏழு ஆறுகள் இருப்பதால் சப்த கோசி எனப்படுகிறது.(சப்த என்ற வடமொழி சொல்லுக்கு, தமிழில் ஏழு என்று பொருள்)

சான்றுகள் 

ஆசிய மாதக் கட்டுரைகள் நவம்பர் 2017
ஆசிய ஆறுகள்
திபெத்திய ஆறுகள்
நேபாள ஆறுகள்
கிளாரஸ்

கிளாரஸ்  சுவிட்சர்லாந்து நாட்டின் ஒரு பகுதியாகும். இங்கு வாழும் மக்கள் கிருத்துவத்தின் பல்வேறு பிரிவுகளை ஏற்றுக்கொண்டுள்ளனர்.

மேற்கோள்கள்

சுவிட்சர்லாந்தின் மாநகராட்சிகள்
குழந்தை வளர்ப்பு

குழந்தை வளர்ப்பு என்பது குழந்தை பருவத்தில் இருந்து முதிர் அகவையர் ஆகும் வரை ஒரு பிள்ளைக்கு உடல், உணர்வு, சமூக மற்றும் அறிவார்ந்த வளர்ச்சியை ஊக்குவிப்பதும், ஆதரவளிப்பதும் ஆகும். உயிரியல்பூர்வ உறவு தவிர ஒரு குழந்தையை வளர்க்கும் அம்சங்களை இது குறிப்பிடுகிறது.

வளர்ப்பில் மிக முக்கிய பொறுப்பாளர் குழந்தையின் உயிரியல்பூர்வ பெற்றோர் ஆவர். எனினும் மற்றவர்கள் ஒரு மூத்த உடன்பிறந்தவர், ஒரு தாத்தா, ஒரு பாதுகாவலர், அத்தை, மாமா அல்லது மற்ற குடும்ப உறுப்பினர், அல்லது ஒரு குடும்ப நண்பர் ஆக இருக்கலாம். குழந்தை வளர்ப்பில் அரசாங்கங்களும் சமூகமும் ஒரு பங்கைக் கொண்டிருக்கலாம். அநேக சந்தர்ப்பங்களில், அனாதையான அல்லது கைவிடப்பட்ட பிள்ளைகள் பெற்றோர் அல்லாத உறவினர்களிடமிருந்து பெற்றோரின் கவனிப்பைப் பெறுகின்றனர். மற்றவர்கள் தத்தெடுத்துக் கொள்ளப்படலாம், வளர்ப்புக் கவனிப்பில் வளர்க்கப்படலாம், அல்லது ஒரு அனாதை இல்லத்தில் வைக்கப்படலாம். பெற்றோரின் திறன்கள் மாறுபடுகின்றன. நல்ல வளர்ப்புத் திறனுடைய  பெற்றோர் ஒரு நல்ல பெற்றோராகக் குறிப்பிடப்படலாம்.

உசாத்துணை

குழந்தைப் பருவம்
குழந்தை வளர்ப்பு
உன்னதமான எண்வகை மார்க்கங்கள்

உன்னதமான எண்வகை மார்க்கங்கள் (பாளி: அரியோ அட்தங்கிகோ மக்கோ, சமசுகிருதம்: ஆர்யஸ்டங்கமார்க்கா) என்பவை வலிந்த மறுபிறப்புச் சுழற்சியான பிறவிச்சுழற்சியிலிருந்து விடுதலைக்கு வழிவகுக்கும் பௌத்த நடைமுறைகளின் பாதையின் ஆரம்ப சுருக்கம் ஆகும். 

எண்வகை மார்க்கங்களில் எட்டு நடைமுறைகள் உள்ளன: நல்ல எண்ணம், நல்ல நம்பிக்கை, நல்ல பேச்சு, நல்ல செயல், நல்ல வாழ்க்கை, நல்ல முயற்சி, நல்ல சிந்தனை, மற்றும் நல்ல நோக்கம் (தியானத்தில் முழு ஈடுபாடு அல்லது ஐக்கியம்). ஆரம்பகால புத்தமதத்தில், இந்த நடைமுறைகள் நுண்ணறிவுடன் (நல்ல எண்ணம்) ஆரம்பிக்கப்பட்டு தியானா/சமாதி ஆகியவை துன்பத்தில் இருந்து விடுவிக்கும் முக்கிய நடைமுறைகளாக முடிவடைகிறது. பிற்கால புத்தமதத்தில், நல்ல எண்ணம் (ப்ரஜ்னா) என்பது  துன்பத்தில் இருந்து விடுவிக்கும் முக்கிய நடைமுறையாக கருதப்பட்டு, மார்க்கங்களின் வித்தியாசமான கருத்து மற்றும் கட்டமைப்பிற்கு வழிவகுத்தது.

இதனையும் காண்க
 தச சீலம்
 பஞ்ச சீலங்கள்

உசாத்துணை

பௌத்த மெய்யியல்
அறம் (திரைப்படம்)

அறம் () (Aramm) 2017ஆம் ஆண்டில் ந. கோபி நயினார் இயக்கத்தில் வெளியான ஓர் இந்தியத் தமிழ்த் திரைப்படம்.  நயன்தாரா மாவட்ட ஆட்சியராக நடித்துள்ள இத்திரைப்படத்தில், காக்கா முட்டை திரைப்படத்தில் நடித்த ரமேஷ், விக்னேஷ் ஆகியோரும் நடித்துள்ளனர்.உலகம் முழுதும் 2017 நவம்பர் 10 அன்று வெளியானது.

நடிகர்கள் 
 நயன்தாரா - மதிவதனி இஆப
 ராமச்சந்திரன் துரைராஜ் - புலேந்திரன்
 சுனு லட்சுமி
 விக்னேஷ்
 ரமேஷ்
 வினோதினி வைத்தியநாதன்
 கிட்டி
 வேலா ராமமூர்த்தி - சட்டமன்ற உறுப்பினர்
 டி. சிவா - அமைச்சர்
 பி. வி. அனந்த கிருஷ்ணன்

ஒலிப்பதிவு 
இத்திரைப்படத்திற்கு ஜிப்ரான் இசையமைத்திருந்தார்.

வெளியீடு 
2017 நவம்பர் 10 அன்று வெளியான இத்திரைப்படம் நேர்மறையான விமர்சனங்களைப் பெற்றதுடன் வணிக ரீதியாகவும் வெற்றி பெற்றது.

மேற்கோள்கள்

வெளியிணைப்புகள் 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
நயன்தாரா நடித்த திரைப்படங்கள்
அறிமுக இயக்குநர் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
2001 நேபாள மக்கட்தொகை கணக்கெடுப்பு

2001 நேபாள மக்கட்தொகை கணக்கெடுப்பு (2001, Nepal census)  என்பது, நேபாள மத்திய புள்ளியியல் துறை, 2001 ஆம் ஆண்டில் நடத்திய 10வது தேசிய மக்கள் தொகை கணக்கெடுப்பாகும். 

2001 இல் நடைபெற்ற நேபாள மக்கள் தொகை கணக்கெடுப்பில், நேபாள மக்கள் தொகை 2,31,51,,423 என கணக்கிடப்பட்டுள்ளது. நேபாள மத்திய புள்ளியியல் துறையால், மாவட்ட நிர்வாகங்கள், நகர நகராட்சிகள்  மற்றும்  கிராமிய நகராட்சிகளுடன் இணைந்து, அனைத்து கிராமங்கள் மற்றும் நகரங்களின் மக்கள் தொகை, வீடுகள், பாலினம், படிப்பறிவு,  வயது, பிறந்த இடம், வீட்டு வசதிகள், மண நிலை,  சமயம், பேச்சு மொழி, இனக்குழு/ஜாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்து  கணக்கெடுக்கப்பட்டது.  நேபாளத்தின் மொத்த மக்கள் தொகை தவிர பிற புள்ளி விவரங்கள் இதுவரை வெளியிடப்படவில்லை.

இதனையும் காண்க
 நேபாள மக்கள் தொகை கணக்கெடுப்பு, 2011

மேற்கோள்கள் 

 
ஆசிய மாதக் கட்டுரைகள் நவம்பர் 2017
பலூசிஸ்தான் உயர் நீதிமன்றம்

பலூசிஸ்தான் உயர் நீதிமன்றம் பாகிஸ்தான் நாட்டின் பலூசிஸ்தான் (பாகிஸ்தான்) ல் உள்ள  ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.

வரலாறு 
மேற்கு பாகிஸ்தானில் உள்ள இந்த நீதிமன்றம் 14 அக்டோபர் 1955 ஆம் ஆண்டு கட்டப்பட்டது. உச்ச நீதிமன்ற நீதிபதி திறந்து வைத்தார். பின்னர் இந்த நீதிமன்றம் 1 ஜூலை 1970ல் கலைக்கப்பட்டு பின் 30 நவம்பர் 1976 ல் இருந்து  சிந்து மற்றும் பலுசிஸ்தான் என இரண்டு தனித்தனி உச்ச நீதிமன்றங்களாக செயல்படுகின்றன.

கட்டிடங்கள் 
பலூசிஸ்தான் உயர் நீதிமன்றம் 1 டிசம்பர் 1976 கட்டப்பட்டு, உச்ச நீதிமன்ற தலைமை  நீதிபதி திரு. குதா பக்‌ஷ் மாரி, உயர் நீதிமன்ற நீதிபதிகள் திரு. M. A. ராஸித் மற்றும் திரு. ஜாகா உல்லா லோதி ,  அவர்களால் திறந்து  வைக்கப்பட்டது. ஆராம்பிக்கப்பட்ட போது 5  நீதியரசர்களைக் கொண்டு திறம்படச் செயல்பட்டது. தற்போது 11 நீதியரசர்களைக் கொண்டு திறம்படச் செயல்படுகிறது.

தற்போது உள்ள இந்த கட்டிடம் கட்டிட வேலைகள் 1987ல் தொடங்கி 1993 ல் கட்டி முடிக்கப்பட்டது. 5 ஏக்கர் நிலப்பரப்பில் அமைந்துள்ளது.

நீதிபதிகள்

தலைமை நீதிபதி 

திரு. முகமது நூர் மெஸ்கண்சி

பிற நீதிபதிகள் 

 திருமதி. சையத தஹிரா சஃப்டார்
 திரு. ஜமால் கான் மண்டொகைல்
 திரு. நயீம் அக்தர் அஃப்கான்
 திரு. முகமது ஹாஸிம் கான் காகர்
 திரு. முகமது ஈசாஜ் ச்வாடி
 திரு. முகமது கம்ரான் கான் முலாகைல்
 திரு. ஜாஹீர் உட் டீன் காகர்
 திரு. அப்துல்லா பலொக்
 திரு. நஸீர் அஹமது லாங்கோவ்

விடுமுறை தினங்கள் 
 காஷ்மீர் தினம்
 பாகிஸ்தான் தினம்
 தொழிலாளர் தினம்
 பக்ரீத்
 மொஹரம்
 ரமலான்
 மிலாதுநபி
 சுதந்திர தினம்
 கிருஸ்துமஸ்

மேற்கோள்கள்

வலைத்தளம் 
 நீதிமன்றம் வலைத்தளம்
 அமைவிடம்
பாகிஸ்தான் உயர்நீதிமன்றங்கள்
தி காவிரி பொறியியல் கல்லூரி, மேச்சேரி

தி காவிரி பொறியியல் கல்லூரி  என்பது இந்தியாவில் தமிழ்நாட்டின் சேலம் மாவட்டம், மேட்டூர் வட்டம், மேச்சேரி காளிப்பட்டியில் ஈரோடு-பெங்களூர் நெடுஞ்சாலையில் உள்ள ஒரு பொறியியல் கல்லூரி ஆகும்.

நிறுவனம் 
இக் கல்லூரி தி காவிரி கல்வி அறக்கட்டளையால் 2006 இல் உருவாக்கப்பட்ட கல்வி நிறுவனங்களில் ஒன்றாகும். இக்கல்லூரி புதுதில்லியில் உள்ள அகில இந்திய தொழில்நுட்ப கல்வி இயக்கத்தின் அங்கீகாரம் கொண்ட கல்லூரி ஆகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி.

படிப்புகள் 
இங்கு எட்டு இளநிலைப் பொறியியல் படிப்புகளையும், 14 முதுநிலைப் பட்டப் பாடப்பிரிவுகள் வழங்கப்படுகின்றன.

குறிப்புகள் 

சேலம் மாவட்ட பல்கலைக்கழகங்களும் கல்லூரிகளும்
சேலம் மாவட்டத்திலுள்ள பொறியியல் கல்லூரிகள்